ΕΝΔΕΙΚΤΙΚΗ ΑΠΑΝΤΗΣΗ
Θέμα 4ο
1. Σε χαμηλές σχετικά θερμοκρασίες (< 250 οC) τα άτομα του άνθρακα, που είναι εγκλωβισμένα μέσα στο κρυσταλλικό πλέγμα του μαρτενσίτη, διαχέονται έξω από αυτό και ενώνονται με τον σίδηρο σχηματίζοντας καρβίδια, με αποτέλεσμα να μειώνεται η περιεκτικότητα του μαρτενσίτη σε άνθρακα. Παράλληλα μειώνονται οι εσωτερικές τάσεις και η σκληρότητα του, με αποτέλεσμα να αυξάνεται η δυσθραυστότητα του.
2. Σε ενδιάμεσες θερμοκρασίες (250 οC < Τ < 350 οC) παρατηρείται μετασχηματισμός του υπολειπόμενου ωστενίτη σε μαρτενσίτη ή μπαινίτη.
3. Με την άνοδο της θερμοκρασίας (>350οC) και την αύξηση της επαναφοράς τα καρβίδια μεγαλώνουν σε μέγεθος και σχηματίζουν σεμεντίτη, με αποτέλεσμα η σκληρότητα του χάλυβα να μειώνεται ακόμη περισσότερο. Η δομή του υλικού μετά την επαναφορά αποτελείται από μαρτενσίτη φτωχότερο σε άνθρακα και καρβίδια. Η δομή αυτή ονομάζεται μαρτενσίτης από επαναφορά.

